**ZARIADENIE PRE SENIOROV KOMÁRNO**

**Ul. Špitálska 16, 945 05 Komárno**

**Výzva na predkladanie cenových ponúk**

zákazka postupom podľa § 117 „zákazka s nízkou hodnotou“ v súlade so zákonom

č. 343/2015 Z. z. o verejnom obstarávaní v znení neskorších predpisov

 **1. Identifikácia verejného obstarávateľa**

Názov: Zariadenie pre seniorov Komárno So sídlom : Špitálska 16, 945 05 Komárno

Zastúpená : PhDr.Mgr. Hedviga Polgárová – riaditeľka
IČO : 00352489

DIČ: 2021035874

Telefón: 0903 539 162

Email: riaditelka@zpskomarno.sk

**Kontaktná osoba vo veciach verejného obstarávania:**

Ing. Denisa Várhelyiová

Telefón: 0918 845 932

Email: denisa.varhelyiova@zpskomarno.sk

**2. Názov predmetu obstarávania:**

ZNÍŽENIE ENERGETICKEJ NÁROČNOSTI ZARIADENIA PRE SENIOROV KOMÁRNO

**3. Slovník spoločného obstarávania (CPV):**

* 44221000-5 Okná, dvere a súvisiace prvky
* 45421100-5 Montáž dverí a okien a súvisiacich súčastí
* 45215200-9 Stavebné práce na stavbe budov určených pre sociálne služby

**4. Opis predmetu obstarávania:**

Predmetom verejného obstarávania ( zákazky) je výroba, dodávka a montáž plastových okien, plastových balkónových dverí, plastových vonkajších dverí, drevených vchodových dverí , hliníkových vchodových dverí, hliníkových zasklených stien, parapetných dosiek a zábradlí v obvodovom plášti budovy .

Plastové okná a plastové balkónové dvere budú bielej farby s izolačným trojsklom . Drevené vchodové dvere 4/5 zasklené s izolačným trojsklom - farba hliník. Dvere hliníkové vchodové 2/3 zasklené bielej farby2/3 presklené s čírim sklom a zasklená stena hliníková s izolačným dvojsklom bielej farby. Izolačné trojsklo Ug = 0,7W/m2K

Súčasťou zákazky je všetko vrátane dodávok okien, dverí a iných materiálov, demontáží, montáží, dokončovacích prác , murárskych, maliarskych, klampiarskych prác vrátane odvozu sutiny a búracích hmôt na skládku .**Podrobný opis a špecifikácia predmetu zákazky je uvedená v prílohe č. 2 a v prílohe č.5 k** Výzve na predloženie cenovej ponuky.

**5. Cena:**

* Cena diela musí byť stanovená pre predmet zákazky vo formáte:
* ako cena celkom bez DPH,
* výška a sadzba DPH
* cena celkom vrátane DPH.
* Pokiaľ uchádzač nie je platcom DPH, tak na túto skutočnosť v ponuke upozorní.
* Cena musí zahŕňať všetky náklady uchádzača súvisiace s predmetom obstarávania.

**6. Predpokladaná hodnota zákazky:**

 **88 157,28 Eur bez DPH**

**7. Rozdelenie predmetu zákazky:** NIE

**8. Možnosť predloženia variantných riešení:** NIE

**9. Typ zmluvy :** Zmluva o dielo – bude predmetom vzájomnej dohody medzi

 verejným obstarávateľom a úspešným uchádzačom

 **10. Lehota dodania:**

* r**ealizácia prác maximálne do 01.11.2020**
* predloženie faktúr alebo iných účtovných dokladov v súlade so zákonom č. 431/2002 Z.z.

 o účtovníctve v znení neskorších predpisov najneskôr do **06.11.2020**

 **11. Lehota viazanosti ponúk:**

 01.11.2020

**12. Lehota na predkladanie ponúk:**

* **Lehota na predkladanie ponúk je do: 22.5.2020 vrátane , do 12:00 hod**
* Ponuky je potrebné predložiť v písomnej podobe a doručiť prostredníctvom pošty,

 alebo osobne a to do stanovenej lehoty (22.05.2020 vrátane, do 12:00 hod)

 na adresu: **Zariadenie pre seniorov Komárno, Špitálska 16, 945 05 Komárno,**

 **V prípade osobného odovzdania súťažnej ponuky uzatvorenú obálku odovzdať na**

 **ekonomickom úseku Zariadenie pre seniorov Komárno, Špitálska 16, 945 05 Komárno**

- Dátum poštovej pečiatky nie je rozhodujúci. Po uplynutí lehoty na predkladanie ponúk nie je možné predložené ponuky odvolať. Ponuky po predložení nemožno meniť ani dopĺňať. Po uplynutí lehoty na predkladanie ponúk je zmena alebo doplnenie

 ponuky vylúčená. Prípadná oprava zrejmých chýb a nesprávností, ktoré vznikli pri vyhotovení ponuky je možná aj po uplynutí lehoty na podávanie ponúk;

* Ponuky sa predkladajú v slovenskom jazyku a v mene EUR; obálka musí byť zreteľne označená nápisom **„Obstarávanie – neotvárať!“**, heslom obstarávania „**Zníženie energetickej náročnosti ZpS Komárno**“, ako aj obchodným menom a sídlom obstarávateľa a uchádzača

**13. Podmienky účasti uchádzačov a povinné náležitosti ponuky:**

Uchádzač musí spĺňať podmienky účasti uvedené v zákone č.343/2015 Z.z o verejnom obstarávaní a to:

* podľa § 32 ods. 1písm. e) Uchádzač je oprávnený dodávať tovar, poskytovať službu alebo uskutočňovať stavebné práce.
* podľa § 32 ods. 1písm. f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (**Uchádzač predloží o danej skutočnosti podpísané Čestné vyhlásenie – Príloha č.3 )**
* nesmie u neho existovať dôvod na vylúčenie podľa § 40 ods. 6 písm. f) zákona 343/2015 Z.z o verejnom obstarávaní, ustanovenie § 11 tým nie je dotknuté.

**Verejný obstarávateľ zároveň požaduje predložiť:**

* Doklad o vzdelaní a odbornej praxi alebo o odbornej kvalifikácii minimálne jedného riadiaceho zamestnanca, zodpovedného za riadenie stavebných prác. Uchádzač predloží doklad o odbornej kvalifikácii osoby zodpovednej za riadenie stavebných prác - vedúci stavby v zmysle stavebného zákona v znení neskorších predpisov.
* Minimálne tri referenčné práce podobného charakteru ( hodnota za 1 referenčnú prácu musí byť v minimálnej hodnote 80.000 Eur )

**13.1 Povinné náležitosti ponuky -** Ponuka musí obsahovať

**1. Doklady a dokumenty, ktorými uchádzač preukáže slnenie**

 **podmienok účasti podľa bodu 13**

**2. Návrh na plnenie kritérií - Súťažná ponuka – príloha č.1**

**3. Výkaz-výmer ( Rozpočet ) – príloha č.2**

 **4. Čestné vyhlásenie o zákaze účasti vo verejnom obstarávaní –**

 **príloha č.3**

**14. Kritéria na hodnotenie ponúk:**

* Najnižšia celková cena diela v eur s DPH

 **15. Podmienky financovania:**

* Predmet zákazky sa bude financovať z poskytnutej podpory formou dotácie z Environmentálneho fondu a rozpočtových prostriedkov verejného obstarávateľa formou bezhotovostného platobného styku v eurách na základe predloženej faktúry.
* Splatnosť faktúry bude s úspešným dodávateľom dohodnutá v zmluve o dielo. Verejný obstarávateľ neposkytuje preddavky ani zálohy. Verejný obstarávateľ uhradí finančné prostriedky len za skutočne zrealizované práce. Ďalšie podmienky financovania budú spresnené v Zmluve o dielo.

**16. Doplňujúce informácie:**

* Spôsob výberu najvhodnejšej ponuky: Úspešným uchádzačom sa stane ten uchádzač, ktorého Celková cena v EUR s DPH bude najnižšia, t.j. vo vyhodnotení ponúk sa umiestní na prvom mieste a zároveň splní podmienky účasti a požiadavky na predmet zákazky. Táto ponuka bude identifikovaná ako úspešná. Ostatné ponuky, ktorých Celková cena v EUR s DPH bude vyššia ako Celková cena úspešného uchádzača, t.j. vo vyhodnotení ponúk sa neumiestnili na prvom mieste, budú identifikované ako neúspešné. Poradie uchádzačov bude stanovené vo vyhodnotení ponúk nasledovne: na prvom mieste sa umiestni úspešný uchádzač. Poradie ostatných uchádzačov s neúspešnými ponukami bude zoradené podľa Celkovej ceny od najnižšej po najvyššiu hodnotu.
* Lehota na oznámenie víťaznej ponuky: Verejný obstarávateľ oznámi úspešnému uchádzačovi v lehote najneskôr do 5 pracovných dní od vyhodnotenia ponúk, že jeho ponuku prijíma, neúspešnému uchádzačovi najneskôr do 10 pracovných dní, že jeho ponuku neprijal.
* Verejný obstarávateľ si vyhradzuje právo meniť podmienky obstarávania alebo obstarávanie zrušiť v prípade ak:
	+ ani jedna z predložených ponúk nebude zodpovedať požiadavkám stanovených v tejto výzve;
	+ sa zmenili okolnosti, za ktorých bolo toto obstarávanie vyhlásené;
	+ ponuka uchádzačov bude vyššia ako predpokladaná cena obstarávania;
	+ nebude predložená ani jedna ponuka.
* Uchádzači nemajú nárok na náhradu nákladov spojených s účasťou na tomto obstarávaní.
* Verejný obstarávateľ si vyhradzuje právo odmietnuť všetky predložené ponuky.
* **Verejný obstarávateľ odporúča vykonať obhliadku miesta budúcej realizácie predmetu obstarávania a zoznámiť sa so všetkými okolnosťami v danom objekte z dôvodu spracovania ponuky.**
* **Výzva na predkladanie cenových ponúk aj s prílohami je zverejnená aj na stránke** [**http://www.zpskomarno.sk/kategorie/vyzvy-na-vo/zakazky-s-nizkou-hodnotou/**](http://www.zpskomarno.sk/kategorie/vyzvy-na-vo/zakazky-s-nizkou-hodnotou/)

V Komárne, dňa 06.05.2020

---------------------------------------

 **Ing. Denisa Várhelyiová**

osoba poverená realizáciou VO

Prílohy:

Príloha č. 1 - Návrh na plnenie kritérií - SÚŤAŽNÁ PONUKA

Príloha č. 2 - Výkaz výmer – Rozpočet

Príloha č. 3 – Čestné vyhlásenie o zákaze účasti vo verejnom obstarávaní

Príloha č. 4 – Pohľad budovy s vyznačením okien na výmenu - výkres č. A 07

Príloha č. 5 - Výpis okien a dverí - výkres č. A 08